URRUZUNO URRESTI (EH Bildu, 2019-02-08):
Behar bada hasiko naiz eskerrak ematen, ongietorriarengatik.
Baina jada laugarrena edo bosgarrena aldia da ongietorria ematen diguzuena eta nahiko errekurrentea egiten ari da, nahiko jada mantra bilakatzen ari da eta badirudi hori dela galderari ez atxikitzeko, grazia ere galdu duen txistea edo aitzakia bat.
Nik pare bat kontu nabarmenduko nituzke zuk egindako hitzartze honetatik.
Kontua da zuk orain hemen bota duzun hitzartzea hala balitz, hala balitz, guk ere arazorik ez genukeela izango, baina kontua da zuk orain hemen egin duzun hitzartzeaz ez datorrela bat errealitatearekin.
Elkarri aitormenez, juxtu hori da arazoa, juxtu hori da arazoa, ez dagoela elkarrekiko aitormen bat, dagoela menpeko harreman ereduak, Espainiako Gobernu zentralaren eta gure artean, eta hori da arazoa, arazoa esaten dugunean arazo estrukturala dela, bi hitz horiekin laburbildu daiteke.
Eta hori da arazoa, eta gero beste kontu, esaten hastea hasieratik, 40 urte uste dut pasatu dela, ja jendeak txisteak egiten ditu honen inguruan, sare sozialetan eta.
Madurori emandako zortzi egunetaz, nik beste egunean Twitterren ikusi nuen txiste bat beste batek zuena, "Y si le diéramos 80 años al Gobierno central para el cumplimiento del Estatuto", de 8 días, 80 años, o sea, es que a ver, orduan, zure hitzartzea ez dator bat errealitatearekin.
Eta esaten da, eta Alderdi Popularra, Alderdi Popularra, bale, Alderdi Popularra, baina nik uste dut egin interpelazio honetan beste behin ere esan nuela Alderdi Sozialista ere ez dela berria, PSOE ez da berria, PSOE ezagutzen dugu.
Eta kalkuluek huts egiten ez badidate, esango nuke, Alderdi Sozialista Espainiako Gobernuan egon dela Partidu Popularra baino urte gehiagotan, eta Estatutuak berdin jarraitzen du. Beraz, igual ardura gehiago du hau ez betetzeaz.
Eta orain, kasualitatez, hemengo gobernukide ere bada. Orduan, Alderdi Sozialista zenbaterainoko garantia den ere, ba nik airean utziko nuke.
Eta beste kontu bat, esaten duzu "aurpegiratu". Ba ez dakit nire hitz hartzeak zein sentsazio eragin dizun, baina inondik inora nik ez dut aurpegiratu nahi edo eta Gobernuari besterik gabe, etxerako lanak jarri nahi. Ni ez nago esaten zer egingo duzuen eta egiten ez baldin baduzue, ez dakit zer.
Ez, ni esaten ari naizena da, zu zeuk ondo deskribatu duzun arazo hori, horri ea nola ematen diogun irtenbidea? Arazo estrukturala da, eta ez da guk hobeto ikusten dugu eta guk txartoago ikusten dugu. Hori lehendakari jaunari esan nion. Kontua ez da, botila hau erdi hutsik edo erdi beteta ikusten dugun.
Kontua da botilak ura galtzen duela eta kontua da, norbaitek zulo egin duela, zuloa egin diola botilari. Eta kontua da ea nola jartzen diogun tapoia horri.
Eta horretarako, Euskal Herria Bildu prest dago, eta guk guzti honetaz eratorri nahi dugun konklusioa, batik bat hori da. Menpeko sistema honek jarraitzen duen bitartean, 80 urte ez, 120 urte ere egongo garela horretan, eta honekiko baldin badago inolako bermerik, izango dela behingoz marko juridiko politiko hau aldatzea eta lortzea Espainiarekin orain ez dugun beste harreman eredu bat, berdinetik berdinerako harreman eredu bat.
Eta hori guretzat hein batean jasoa da Autogobernu Ponentzian sinatu dugun oinarri eta printzipioetan.
Esaten da, herrialde aurreratuetan, herrialde aurreratu eta demokratikoetan konstituzioak edo konstituzioen parekoak belaunaldiz belaunaldi modifikatzen direla belaunaldi horiei egokitzeko. Espainia ez da zentzu horretan inondik inora aurreratua eta demokratikoa. Baina kontua da beraiekin batera gu ere ba arrastatzen gaituela eta gurea ere ez dela. Orduan, aldatzen ez dugun bitartean, bermerik ez.
Eta bukatzeko esango dut, mozioa iragarriko dugu edo aurkeztuko dugu, eta mozio horretan eskatuko dugu, berriro ere, egutegi horretan Gizarte Segurantzaren eskumena barnebildua izan dezala.
Eskerrik asko.